Lietuvos didžiojo kunigaikščio Gedimino ordino Komandoro kryžius

Lietuvos didžiojo kunigaikščio Gedimino ordino Komandoro kryžius, iki 2002 m. Didžiojo Lietuvos kunigaikščio Gedimino ordino Komandoro kryžius – dvyliktas pagal svarbą Lietuvos valstybės apdovanojimas, kuriuo Lietuvos Respublikos Prezidento dekretu apdovanojami nusipelnę Lietuvai asmenys, pasižymėję uoliu ir sąžiningu darbu valstybinėje tarnyboje ar visuomeninėje veikloje. Šiuo ordinu gali būti apdovanojami ir užsienio valstybių piliečiai.

Lietuvos didžiojo kunigaikščio Gedimino ordino šventė yra Vasario 16-oji – Lietuvos valstybės atkūrimo diena.

 Istorija 
Lietuvos Didžiojo Kunigaikščio Gedimino vardu pavadintas ordinas įsteigtas 1927 m. gruodžio 9 d. ministro pirmininko Augustino Voldemaro iniciatyva. Pirmuosius ordino ženklus sukūrė dailininkas Andrius Lopuchinas. 1929 m. ordiną šiek tiek sumodernino Jonas Buračas. 1928–1930 m. buvo keturių, vėliau penkių laipsnių. Gamino Šveicarijos firma „Huguenin Frères de Le Locle“, kaspinus audė Danijos firma „Morch and Sons“.

1928–1940 m. trečiojo laipsnio Didžiojo Lietuvos Kunigaikščio Gedimino ordinu apdovanota 996 žmonės, tarp jų 416 užsieniečių.

Atkurtas 1991 m. vasario 15 d. Lietuvos Aukščiausiosios Tarybos – Atkuriamojo Seimo sprendimu. Aukštesniųjų laipsnių ordino ženklus gamina Lietuvos monetų kalykla. 1994 m. Lietuvos didžiojo kunigaikščio Gedimino ordino žemesniųjų laipsnių ženklus gamino Vilniaus kombinatas „Dailė“, vėliau jų gamybą perėmė Lietuvos monetų kalykla. Iki 1996 m. ordino kaspinus gamino Lietuvos tekstilės institutas, dabar – „Morch and Sons“.

 Aprašas 
Komandoro kryžių sudaro:

 Kryžius sidabro, 50 mm dydžio, juodai oksiduotas, vidurys balto emalio, ant stilizuotos aukso saulutės. Kryžiaus viduryje raudono emalio aukso kraštais keturkampis su sidabro Gediminaičių stulpais. Kita kryžiaus pusė yra tokia pat, tik keturkampyje vietoj Gediminaičių stulpų įrašyti Gedimino valdymo metai „1316-1341“. Ordino juosta – geltono muaro, 100 mm pločio, (moterims – 65 mm pločio) su keturiomis tamsiai rudomis juostelėmis kraštuose.
 Kaspinas – geltono muaro, 40 mm pločio, su keturiomis tamsiai rudomis juostelėmis kraštuose.
 Ordino pakaitas – 32 mm ilgio ir 10 mm pločio juostelė su rozete iš ordino kaspinėlio ant aukso galiono.
 Miniatiūra – sumažintas (20 mm aukščio) apdovanojimo ženklas, segamas prie ordino kaspinėlio.
 Rozetė – 8 mm skersmens, ant aukso galiono.

Ordino ženklai numeruojami. Apdovanojimo ženklo numeris įrašomas į apdovanotam asmeniui įteikiamą ordino diplomą. Ordinais apdovanojama nuosekliai – pradedant nuo žemiausio laipsnio: Riterio, Karininko, Komandoro, Komandoro didžiuoju ir Didžiuoju kryžiais.

Kandidatus apdovanoti ordinu teikia: Seimo Pirmininkas ir jo pavaduotojai, Ministras Pirmininkas, Vyriausybės nariai. Teikimai ordinų kancleriui pristatomi ne vėliau kaip prieš du mėnesius iki apdovanojimo dienos. Juose pateikiama kiekvieno kandidato biografija, nuopelnų aprašymas, duomenys apie ankstesnius valstybės apdovanojimus, nurodymas, kokiam apdovanojimui pristatoma, taip pat asmens tapatybę patvirtinančio dokumento kopija.

Lietuvos didžiojo kunigaikščio Gedimino ordino Komandoro kryžius nešiojamas ant 40 mm pločio kaklo kaspino, kuris rišamas ant kaklo. Vyrai šio laipsnio kryžių nešioja taip: ordino kaspinas rišamas po marškinių apykakle, o pats kryžius kabo tiesiai po kaklaraiščio mazgu. Moterys ordino kryžių nešioja ant to paties pločio kaspino kokardos, prisegtos kairėje krūtinės pusėje (tam tikrais atvejais moterys šio laipsnio kryžių gali nešioti ir ant kaklo).

 Ordino laipsniai 
 Lietuvos didžiojo kunigaikščio Gedimino ordino Didysis kryžius (1-ojo laipsnio)
 Lietuvos didžiojo kunigaikščio Gedimino ordino Komandoro didysis kryžius (2-ojo laipsnio)
 Lietuvos didžiojo kunigaikščio Gedimino ordino Komandoro kryžius (3-ojo laipsnio)
 Lietuvos didžiojo kunigaikščio Gedimino ordino Karininko kryžius (4-ojo laipsnio)
 Lietuvos didžiojo kunigaikščio Gedimino ordino Riterio kryžius (5-ojo laipsnio)
 Lietuvos didžiojo kunigaikščio Gedimino ordino medalis
 Didžiojo Lietuvos kunigaikščio Gedimino ordino 1-ojo laipsnio medalis (nebeteikiamas)
 Didžiojo Lietuvos kunigaikščio Gedimino ordino 2-ojo laipsnio medalis (nebeteikiamas)
 Didžiojo Lietuvos kunigaikščio Gedimino ordino 3-ojo laipsnio medalis (nebeteikiamas)

 Ordino kavalieriai 
Iki 2006 m. gruodžio 12 d. ordinu buvo apdovanoti 340 asmenys. Pirmieji 64 apdovanoti iki 1996 m. sausio 1 d.:
Vardas, pavardėValstybėDekreto dataDekreto Nr.Lionginas Abarius Lietuva1995-02-13547Ulfas Adlenas Švedija1995-11-21771Jonas Dainius Aleksas Lietuva1995-02-13547Asdrubal Agular Aranguren Venesuela1995-04-11604Gražina Balandytė-Čigienė Lietuva1995-07-04686Vincas Balickas Jungtinė Karalystė1993-06-0471Paulius Baltakis JAV1994-07-01343Donatas Banionis Lietuva1994-07-01343Jonas Biržiškis Lietuva1995-07-03679Vaclovas Blėdis Lietuva1995-07-03679Bernardas Brazdžionis JAV1993-02-1017Vytautas Antanas Dambrava Venesuela1995-06-07656Larsas Danielsonas Švedija1995-11-21771Narsutis Dumbauskas Lietuva1995-11-17767Kjelas Arne Eliasonas Švedija1995-11-21771Vladas Garastas Lietuva1995-07-03682Bjornas Hamiltonas Švedija1995-11-21771Svenas Olofas Hedengrenas Švedija1995-11-21771Vytautas Kazys Jonynas JAV1993-02-1017Jadvyga Jovaišaitė-Olekienė Lietuva1995-07-03679Grigorijus Kanovičius Izraelis1995-02-13547Juozas Kapočius JAV1995-07-03679Vytautas Kašuba JAV1994-02-10226Konradas Kaveckas Lietuva1994-07-01343Juozas Kazickas JAV1995-07-14689Valerijus Konovalovas Lietuva1995-11-17767Jonas Kubilius Lietuva1993-02-1017Jonas Lankutis Lietuva1995-02-13547Antanas Liuima Italija1995-01-28522Louise Lyberg Švedija1995-11-21771Andre Louis Belgija1995-11-16765Remigijus Lupeikis Lietuva1995-11-17767Larsas Magnusonas Švedija1994-06-15328Justinas Marcinkevičius Lietuva1993-02-1017Šarūnas Marčiulionis Lietuva1995-07-03682Icchokas Meras Izraelis1995-02-13547Vytautas Merkys Lietuva1995-02-13547Ričardas Mikutavičius Lietuva1993-02-1017Juozas Miltinis Lietuva1994-02-10226Claes Nordstrom Švedija1995-11-21771Magnus Olsonas Švedija1995-11-21771Stellan Ottosson Švedija1995-11-21771Elisabet Palmstierna Švedija1995-11-21771Modestas Paulauskas Lietuva1995-02-13547Hermanas Perelšteinas JAV1994-10-17405Algirdas Petrulis Lietuva1995-07-03679Arvydas Sabonis Lietuva1995-07-03682Anicetas Simutis JAV1994-05-23297Stasys Sirutis Venesuela1995-04-20625Liudvikas Strolis Lietuva1995-07-03679Algirdas Stropus Lietuva1995-07-03679Kazys Šešelgis Lietuva1995-02-13547Bengtas Telandas Švedija1995-11-21771Teofilija Vaičiūnienė Lietuva1994-07-01343Aleksandras Vanagas Lietuva1995-02-13547Henrikas Vancevičius Lietuva1995-02-13547Petras Vasinauskas Lietuva1995-07-03679Tomas Venclova JAV1995-02-13547Adolfas Jurgis Venskus Belgija1994-11-23446Mats Verdier Švedija1995-11-21771Levas Vladimirovas Lietuva1995-07-03679Jan Eric Warren Švedija1995-11-21771Zigmas Zinkevičius Lietuva1995-02-13547Vytautas Žalakevičius Lietuva1995-02-13547Sofija Veiverytė Lietuva1996-02-16833

Kategorija:Lietuvos valstybiniai apdovanojimai

ru:Орден Великого князя Литовского Гядиминаса